અમદાવાદ: અમદાવાદના મેઘાણીનગરના બંગલા વિસ્તારમાં એક પરિણીતાને તેના પતિ અને સાસુ દ્વારા ક્રૂરતાથી માર મારવામાં આવતો હોવાના એક સીસીટીવી ફૂટેજ વાઈરલ થયો હતો. આ અંગે પરિણીતાએ તેના પતિ અને સાસુ સામે ફરિયાદ નોંધાવી હતી. વીડિયો વાઈરલ થયા બાદ મહિલા પંચ પણ એક્શનમાં આવ્યું હતું અને પરિણીતાના પતિ અને સાસુ સામે પગલાં લેવા માગ કરી હતી. વીડિયો વાઈરલ થયા બાદ પતિ અને સાસુ ફરાર થઈ ગયા હતા. જોકે, બાદમાં પોલીસે સાસુની ધરપકડ કરી લીધી હતી અને પતિની શોધવા તપાસના ચક્રો ગતિમાન કર્યા છે.